ຢູ​ເຄຣນ ເລື່ອນ​​ເວລາ ໃນການ​​ເລືອກ​ເອົາ ລັດຖະບານ ​ສາມັກຄີຊາດ ຊຸດ​ໃໝ່ (ວີ​ດີ​ໂອ/ສະ​ໄລ​ດ໌)
ການ​ເລື່ອນ​ເວລາ ໃນແຜນການ​​ເລືອກ​ເອົາ ລັດຖະບານ​ສາມັກຄີຊາດຊຸດ​ໃໝ່ ຂອງຢູເຄຣນ ໝາຍ​ຄວາມວ່າ ຈະອຳນວຍໃຫ້ ມີການປຶກສາ​ຫາລືກັນ ເພີ້ມຕື່ມ ກ່ຽວກັບບັນຫານີ້.
ສະພາແຫ່ງຊາດ ຢູເຄຣນ ໄດ້ເລື່ອນເວລາ ແຜນການເລືອກ ເອົາລັດຖະບານສາມັກຄີຊາດຊຸດໃໝ່ອອກໄປໃສ່ວັນພະຫັດ ຈະມານີ້ ຫຼັງຈາກທີ່ໄດ້ໂຄ່ນລົ້ມປະທານາທິບໍດີ Viktor Ya- nukovych ແລ້ວນັ້ນ ປະທານສະພາ ແລະປະທານາທິບໍດີ ຮັກສາການຊົ່ວຄາວ ຂອງຢູເຄຣນ ທ່ານ Oleksandr Turchynov ໄດ້ປະກາດ ໃນວັນອັງຄານມື້ນີ້ ຊຶ່ງເປັນມື້ທີ່ສະພາມີກຳນົດຈະເປີດເຜີຍ ພວກຜູ້ນຳຊຸດໃໝ່ ລາຍງານກ່າວວ່າ ການເລື່ອນເວລາດັ່ງກ່າວນີ້ ໝາຍຄວາມວ່າ ຈະອຳນວຍໃຫ້ມີການປຶກ ສາຫາລືກັນເພີ້ມຕື່ມ ກ່ຽວກັບບັນຫານີ້ ໃນວັນຈັນວານນີ້ ລັດຖະບານຮັກສາການຊົ່ວຄາວໃນຢູເຄຣນ ໄດ້ອອກໝາຍຈັບປະທາ ນາທິບໍດີ ທີ່ຖືກໂຄ່ນລົ້ມທ່ານ Yanukovych ໂດຍກ່າວຫາທ່ານແລະເຈົ້າໜ້າທີ່ອື່ນໆ ອີກຫຼາຍຄົນວ່າ ເປັນຜູ້ສັງຫານໝູ່ ພວກປະທ້ວງຕໍ່ຕ້ານລັດຖະບານ ລັດຖະມົນຕີຮັກສາການຊົ່ວຄາວກະຊວງພາຍໃນ ທ່ານ Arsen Avakhov ໄດ້ກ່າວວ່າ ໄດ້ມີການພົບເຫັນທ່ານ Yanukovych ເທື່ອສຸດທ້າຍ ໃນເຂດ Crimea ຂອງປະເທດ ທີ່ສະໜັບສະໜູນຣັດເຊຍ ແຕ່ປະທານາທິບໍດີທີ່ຖືກໂຄ່ນລົ້ມຢູ່ໃສແທ້ນັ້ນ ຍັງບໍ່ເປັນທີ່ ແຈ້ງຂາວເທື່ອ ນາຍົກລັດຖະມົນຕີຣັດເຊຍ ທ່ານ Dmitry Medvedev ໄດ້ຕັ້ງຄໍາຖາມ ເຖິງຄວາມຖືກຕ້ອງ ຊອບທຳຂອງອຳນາດປົກຄອງໃໝ່ຢູເຄຣນ ໃນວັນຈັນວານນີ້ ໂດຍກ່າວວ່າ ພວກເຂົາເຈົ້າ ໄດ້ຂຶ້ນມາກໍາອໍານາດໃນອັນທີ່ທ່ານເອີ້ນວ່າ